પ્રિયંકા ચોપડાએ ગયા વર્ષે એમી અવૉડ્ર્સમાં હાજરી આપી હતી ત્યારે તે ખૂબ જ ચર્ચા નો વિષય બની હતી અને હવે અમેરિકાના કૅલિફૉર્નિયામાં રવિવારે યોજાયેલા ૭૪મા ગોલ્ડન ગ્લોબ અવૉર્ડ્સમાં હાજરી આપી હોવાથી તે ફરી લાઇમ-લાઇટમાં આવી ગઈ છે. પ્રિયંકાને આવી ઇવેન્ટમાં જવાનું ખૂબ જ પસંદ છે. આ ઇવેન્ટમાં તેણે ઇન્ટરનૅશનલ ડિઝાઇનરનો ગાઉન પહેર્યો હતો અને એ વિશે તે કહે છે, ‘મને રેડ કાર્પેટ પર ખૂબ જ મજા આવે છે, કારણ કે હું જે લોકો સાથે કામ કરું છું તેમને હું આવી ઇવેન્ટમાં મળી શકું છું. મારા માટે આ મસ્તીનો સમય હોય છે. મને લાગે છે કે લોકો જે-તે ઇવેન્ટને અનુરૂપ કપડાં પહેરે છે. મેં ઇન્ડિયન ડિઝાઇનરનાં કપડાં વિદેશમાં પહેયાર઼્ છે. એ જ રીતે ઇન્ટરનૅશનલ ડિઝાઇનરનાં કપડાં ભારતમાં પહેયાર઼્ છે. એનાથી કંઈ નથી થતું. કપડાં ફક્ત કપડાં હોય છે. લોકોએ એ જ પહેરવું જોઈએ જે તેમને પસંદ આવે.’